વિવ રિચર્ડ્સ તાબડતોડ ચોગ્ગા લગાવતા ટૂંક સમયમાં જ 33 સ્કોર પર પહોંચી ગયા.

તેઓ મદનલાલના બૉલ પર ત્રણ ચોગ્ગા લગાવી ચૂક્યા હતા. 

એ માટે કપિલદેવ બીજા કોઈને ઓવર આપવા વિશે વિચારી રહ્યા હતા. ત્યારે જ મદનલાલે તેમને વધુ એક ઓવર આપવા માટે કહ્યું.

મદનલાલ યાદ કરે છે, "એ વાત સાચી છે કે મેં કપિલ દેવ પાસેથી ઓવર લીધી હતી. જે લોકો કહે છે કે મેં બૉલ છીનવી લીધો હતો, તે વાત ખોટી છે. મેં ત્રણ ઓવરમાં 20-21 રન આપ્યા હતા."

"મેં કપિલને કહ્યું કે મને વધુ એક ઓવર કરવા દે. મેં વિચાર્યું કે રિચર્ડ્સને એક 'શૉર્ટ' બૉલ કરીશ. મેં પહેલા કરતાં વધારે ઝડપથી બૉલિંગ કરી જેણે પિચને ઝડપથી 'હિટ' કરી."

"તેમણે બૉલને હુક કરતા સમયે 'મિસટાઇમ' કર્યો. કપિલ દેવે 20-25 ગજ પાછળ ભાગીને પોતાની આંગળીઓની ટિપ પર એ બૉલને કૅચ કર્યો."

ઑક્સફોર્ડ સ્ટ્રીટમાં શૉપિંગની ઇચ્છા

વિશ્વ કપ જીત્યા બાદ યશપાલ શર્મા અને રોજર બિન્ની યાદગારી તરીકે વિકેટ ઉખાડીને લઈ ગયા હતા

25 જૂન 1983ના રોજ શનિવાર હતો. લૉર્ડ્સના મેદાન પર વાદળ છવાયેલા હતા. જ્યારે ક્લાઇલ લૉયડ અને કપિલ દેવ મેદાન પર ટૉસ કરવા આવ્યા, સૂરજે વાદળને પાછળ ધકેલી દીધા અને દર્શકોએ ખુશીથી તાળીઓ પાડી. 

ભારતીય ક્રિકેટના ઇતિહાસ પર છપાયેલા પુસ્તક 'ધ નાઇન વેવ્સ- ધ એક્સ્ટ્રાઑર્ડિનરી સ્ટોરી ઑફ ઇન્ડિયન ક્રિકેટ' લખી ચૂકેલા મિહિર બોઝ યાદ કરે છે :

"જ્યારે અમે લૉર્ડ્સની અંદર જઈ રહ્યા હતા ત્યારે બુકીઝ ભારતને 50 ટૂ 1 અને 100 ટૂ 1નો 'ઑડ' આપી રહ્યા હતા."

"બે ભારતીયો પણ હાથમાં બેનર લઈને ઊભા હતા જેમાં ભારતને 'ફેવરિટ' બતાવવામાં આવ્યું હતું મજાકમાં. લૉર્ડ્સની અંદર વેસ્ટ ઇન્ડિઝના ઘણા સમર્થકો હતા. ભારતના સમર્થકો એટલા ન હતા."

"તેઓ પહેલેથી જ જોર જોરથી બુમો લગાવી રહ્યા હતા કે તેઓ ત્રીજી વખત વિશ્વ કપ જીતશે. પ્રેસ બૉક્સમાં પણ ગણેલા ભારતીયો હતા. હું તો 'સંડે ટાઇમ્સ' માટે કામ કરી રહ્યો હતો."

"અંગ્રેજ અને ઑસ્ટ્રેલિયાના પત્રકાર કહેતા હતા કે આ ફાઇનલ ખરાબ થવાનો છે. ઇંગ્લૅન્ડ કે ઑસ્ટ્રેલિયા ફાઇનલમાં હોત તો કંઈક મુકાબલા જેવું પણ લાગતું."

"જ્યારે ભારતીય રમવા ઉતર્યા તો તેમણે સારી બેટિંગ ન કરી. જ્યારે વેસ્ટ ઇન્ડિઝે બેટિંગ શરૂ કરી તો સંદીપ પાટિલે ગાવસ્કરને મરાઠીમાં કહ્યું કે સારું રહેશે કે મૅચ જલદી પૂર્ણ થઈ જશે અને આપણને ઑક્સફોર્ડ સ્ટ્રીટ પર શૉપિંગ કરવાનો સમય મળી જશે."

"જ્યારે વેસ્ટ ઇન્ડિઝની બેટિંગ શરૂ થઈ તો મને અંગ્રેજ અને ઑસ્ટ્રેલિયાઈ પત્રકારોની વાતો... \n\nમને ઉપરના લેખ માટે સારું શીર્ષક આપો.
ક્રિકેટ વર્લ્ડ કપ : ભારતે 1983માં આવી રીતે જીત્યો હતો વર્લ્ડ કપ